3. การประกอบธุรกิจของแต่ละสายผลิตภัณฑ์

การผลิต

(1) กำลังการผลิตและปริมาณการผลิต

ปัจจุบันบริษัทได้ประสบปัญหาภาวะเศรษฐกิจเช่นเดียวกับอุตสาหกรรมอื่นๆ หรืออาจมากกว่า
ทำให้บริษัทไม่สามารถดำเนินการผลิตได้เต็มกำลังการผลิต
และเพื่อให้ค่าใช้จ่ายเหมาะสมกับภาวะเศรษฐกิจและการผลิต
บริษัทจึงมีนโยบายที่จะเพิ่มกำลังคนให้เหมาะสมกับขนาดและมูลค่าของงานเท่านั้น

(2) วัตถุดิบและผู้จำหน่ายวัตถุดิบ

โครงการแต่ละโครงการมีลักษณะงานแตกต่างกัน ตั้งแต่แบบ ขนาด และความซับซ้อนของงาน
ดังนั้นในการพิจารณาต้นทุนการรับเหมาก่อสร้างโครงการหนึ่งๆ
ฝ่ายบริหารของบริษัทจะพิจารณาถึงสถานที่ ก่อสร้าง ปริมาณงาน เทคนิคที่ใช้ การจัดสรรทรัพยากร
ต้นทุนแรงงาน และต้นทุนวัสดุก่อสร้าง ตลอดจนผู้รับเหมาช่วง
โดยบริษัทฯเป็นผู้รับเหมาด้านแรงงานและจัดซื้อวัสดุก่อสร้างสิ้นเปลืองซึ่งเป็นรายการย่อย
ดังนั้นการสั่งซื้อจึงมีปริมาณมาก ทำให้มีอำนาจในการต่อรองสูง วัสดุก่อสร้างที่สำคัญๆ ได้แก่ เหล็ก
ปูนซีเมนต์ คอนกรีตผสมเสร็จ ไม้ กระจก ประตู หน้าต่าง ฯลฯ
ทั้งนี้บริษัทไม่มีข้อตกลงผูกขาดการสั่งซื้อ

วัตุดิบจากผู้ขายรายหนึ่งรายใดเป็นพิเศษ
แต่จะขอให้คู่ค้าเสนอคุณสมบัติและราคาเข้ามาเพื่อเปรียบเทียบเป็นคราวๆ ไป

  สัดส่วนการซื้อวัตถุดิบในประเทศและต่างประเทศ

  ปัญหาการขาดสภาพคล่องของบริษัท
  ทำให้บริษัทได้มีการตกลงเปลี่ยนอุปกรณ์และวัตถุดิบที่จะต้องนำเข้าจากต่างประเทศ
  และในกรณีที่ไม่สามารถเปลี่ยนแปลงได้นั้น
  บริษัทได้แก้ปัญหาโดยการให้เจ้าของโครงการดำเนินการจัดซื้อและ/หรือจัดจ่ายค่าวัตถุดิบและอุปกรณ์เหล่านั้นโดยตรง
  โดยที่ไม่ต้องผ่านบริษัท
  ทำให้บริษัทไม่ปรากฏว่ามีเจ้าหนี้หรือการสั่งซื้อสินค้าหรือวัตถุดิบจากต่างประเทศแต่อย่างใด

  การพึ่งพิงการซื้อวัตถุและข้อผูกพันว่าจะซื้อวัตถุดิบเกินกว่าร้อยละ 30
  ของมูลค่าการซื้อวัตถุดิบทั้งหมด

  ในรอบสามปีที่ผ่านมาไม่ปรากฏว่าบริษัทได้มีการพึ่งพิงการสั่งซื้อวัตถุดิบจากผู้จำหน่ายรายใดเกินกว่าร้อยละ
  30 ของมูลค่าการสั่งซื้อ และไม่มีข้อผูกพันใดในการสั่งซื้อวัตถุดิบเกินกว่าร้อยละ 30
  ของมูลค่าการซื้อวัตถุดิบในอนาคตแต่อย่างใด

(3) กระบวนการผลิต

กรรมการบริหารและผู้บริหารระดับสูงของบริษัทมีหน้าที่และความรับผิดชอบในการติดต่อหางานรับเหมาก่อสร้าง
ซึ่งจะมีทั้งกรณีที่ลูกค้าเป็นผู้มาติดต่อหรือกรณีที่ไปนำเสนองานต่อลูกค้า
โดยก่อนที่จะมีการเสนอราคานั้น ฝ่ายต่างๆ
ของบริษัทจะร่วมกันศึกษาแบบการก่อสร้างและความเป็นไปได้ในการทำงาน
ซึ่งฝ่ายก่อสร้างจะเป็นผู้วางแผนงานก่อสร้างและข้อมูลทางด้านเทคนิคในงานก่อสร้าง
ฝ่ายประมูลและควบคุมกับฝ่ายการค้าจะเป็นผู้ให้ข้อมูลทางด้านต้นทุนการก่อสร้าง ผู้รับเหมาช่วง
และข้อมูลเงื่อนไขที่กำหนดโดยฝ่ายเจ้าของโครงการ ซึ่งมีผลต่อต้นทุนการก่อสร้าง
จากนั้นจะต้องจัดทำรายงานสรุปเกี่ยวกับต้นทุนการก่อสร้าง
เงื่อนไขและแผนงานก่อสร้างนำเสนอต่อกรรมการบริหารและประธานกลุ่มเจ้าหน้าที่บริหารของบริษัทเพื่อตรวจสอบและปรับปรุงตามความเหมาะสมก่อนที่จะนำเสนอให้ลูกค้า
ในกรณีที่มีการเจรจาต่อรองราคาเพิ่มเติม
กรรมการบริหารและประธานกลุ่มเจ้าหน้าที่บริหารของบริษัทจะเข้าร่วมในการเจรจาพิจารณาและตัดสินใจในการเข้ารับงาน

ในการเข้าประมูลงานก่อสร้างอาคารโดยทั่วไป
ฝ่ายเจ้าของโครงการและที่ปรึกษาจะให้มีการประมูล งานทีละขั้นตอนตามลำดับของงานที่มี เช่น
งานเสาเข็มและกำแพงดิน งานชั้นใต้ดิน งานโครงสร้างอาคาร งานระบบไฟฟ้า
ระบบเครื่องกลและงานระบบอัตโนมัติภายในอาคาร โดยก่อนที่งานขั้นใดขั้นหนึ่งจะเสร็จสมบูรณ์
ก็จะเริ่มประมูลงานที่ต้องทำต่อเนื่องต่อไป
ซึ่งเมื่องานที่ใกล้จะแล้วเสร็จสมบูรณ์ก็จะได้เริ่มงานใหม่ต่อเนื่องกันไปทันทีที่ผลการประมูลสิ้นสุดพอดี
อย่างไรก็ตามในการประมูลดังกล่าวมีความเป็นไปได้ที่ลูกค้าเจ้าของโครงการบางรายต้องการให้เสนอประมูลรวมหลายระบบพร้อมๆ
กัน เช่น งานเสาเข็ม งานอาคาร และงานระบบไฟฟ้าเครื่องกล
แต่ผู้ที่สามารถเสนอบริการได้ครบเช่นเดียวกับบริษัท มีค่อนข้างน้อย
จึงทำให้เจ้าของโครงการไม่สามารถเปรียบเทียบข้อมูลราคารวมของทุกระบบได้
แต่เป็นข้อได้เปรียบของบริษัทที่สามารถอำนวยความสะดวกต่อเจ้าของโครงการในการพิจารณา
และควบคุมงบประมาณการก่อสร้างรวมของทั้งโครงการ

ขั้นตอนระหว่างดำเนินงาน

เมื่อบริษัทรับงานแล้วจะเป็นหน้าที่และความรับผิดชอบของฝ่ายต่าง ๆ ที่จะดำเนินการดังนี้

1. แบ่งงาน โดยดูประเภทของงานและมอบหมายให้ฝ่ายที่เกี่ยวข้องรับผิดชอบในแต่ละส่วน

2. แต่งตั้งผู้จัดการโครงการซึ่งมีหน้าที่รับผิดชอบในด้านการจัดองค์การ และบุคลากรสำหรับ
โครงการการวางแผนงาน
และควบคุมงานเพื่อให้บรรลุวัตถุประสงค์ทางด้านความก้าวหน้าของงานและงบประมาณ

3. วางแผนรายละเอียดโครงการ โดย

ก. ผู้จัดการโครงการ

- จัดทำแผนงานโดยละเอียดกำหนดระยะเวลาเริ่มและเสร็จสำหรับงานแต่ละขั้นตอน

- จัดทำแผนกำลังคนโดยประมาณจำนวนคนงานและช่างฝีมือสำหรับงานแต่ละประเภท

- จัดทำแผนเครื่องจักรกลที่จะใช้ในงานก่อสร้างแต่ละช่วงเวลา

- จัดสร้างสำนักงานชั่วคราว และสาธารณูปโภคต่าง ๆ

ข. ฝ่ายประมูลและควบคุม

- จัดทำงบประมาณโดยละเอียดโดยการร่วมปรึกษากับฝ่ายผู้จัดการโครงการและฝ่าย การค้า

- จัดเตรียมระบบการควบคุมค่าใช้จ่ายของโครงการ รวมทั้งปริมาณการใช้วัสดุ

- จัดทำแผนการเงินของโครงการ

ค. ฝ่ายการค้า

- จัดเตรียมวัสดุและผู้รับเหมาช่วงสำหรับโครงการ

4. การดำเนินงานก่อสร้าง

ระหว่างการดำเนินงานก่อสร้างหัวหน้างานของแต่ละฝ่ายจะทำงานร่วมกันอย่างใกล้ชิดเพื่อควบคุมงานให้บรรลุวัตถุประสงค์ของโครงการทั้งทางด้านคุณภาพของงานอัตราความก้าวหน้าของงานและงบประมาณ

5. การรายงานและบันทึก

ฝ่ายที่เกี่ยวข้องทุกฝ่ายจะจัดทำรายงานเกี่ยวกับรายละเอียดของงานด้านต่างๆ
รายงานให้ผู้บังคับบัญชาตามลำดับขั้นตอน

6. การติดตามและตรวจสอบ

หัวหน้างานของแต่ละฝ่ายร่วมกับกรรมการผู้จัดการตรวจสอบคุณภาพของงานและค่าใช้จ่ายเพื่อปรับปรุงแก้ไขการทำงานตามความเหมาะสม
รวมทั้งร่วมปรึกษากับฝ่ายอื่นๆ เพื่อให้บรรลุตามวัตถุประสงค์หลักของโครงการนั้นๆ

ในระหว่างการทำงานหากขั้นตอนใดไม่ผ่านการตรวจสอบก็จะกลับมาแก้ไขแผนงานการทำงานและตรวจสอบอีกครั้ง
หากงานเสร็จไม่ทันตามกำหนดที่ระบุไว้ในสัญญาและ/หรือล่าช้ากว่าแผนงาน
ผู้จัดการโครงการจะเป็นผู้หาสาเหตุของความล่าช้านั้น และทำการปรับปรุงแผนงานต่อไป

7. การตรวจเช็คความเรียบร้อยครั้งสุดท้ายก่อนส่งมอบงาน

เมื่องานก่อสร้างใกล้เสร็จสมบูรณ์
ผู้จัดการโครงการและทีมงานจะร่วมกันตรวจสอบความเรียบร้อยและแก้ไขข้อบกพร่องให้เรียบร้อยก่อนที่จะมีการส่งมอบงานให้แก่เจ้าของโครงการ
รวมทั้งการจัดเตรียมเอกสารสำคัญต่างๆ เพื่อส่งมอบงานให้แก่เจ้าของโครงการ

 (4) ผลกระทบต่อสิ่งแวดล้อม

 ในกระบวนการผลิตหรือการก่อสร้างนั้นจะมีผลกระทบต่อสิ่งแวดล้อมเกิดขึ้นบ้าง ซึ่งบริษัทคำนึงถึงผลกระทบนี้เป็นอย่างมากจึงได้จัดให้มีพนักงานที่มีหน้าที่รับผิดชอบเกี่ยวกับงานด้านความปลอดภัยขึ้นเพื่อควบคุมผลกระทบเหล่านี้ตามประกาศกรุงเทพมหานครเกี่ยวกับการกำหนดหลักเกณฑ์ในการก่อสร้างอาคารและสาธารณูปโภค ลงวันที่ 23 กันยายน 2539 และบริษัทยังได้ประกาศนโยบายการรักษาสิ่งแวดล้อมและความปลอดภัยในการทำงานให้พนักงานทุกหน่วยงานปฏิบัติตามอย่างเคร่งครัดโดยเป็นไปตามมาตรฐานและข้อกำหนด ISO 9002 ในเรื่องของความปลอดภัยในการทำงาน พร้อมกันนี้บริษัทได้จัดให้มีวัสดุอุปกรณ์ที่ได้มาตรฐานซึ่งจำเป็นในหน่วยงานก่อสร้างทุกแห่งตามสภาพการทำงานและตามความเหมาะสม เพื่อดำเนินการลดผลกระทบต่อสิ่งแวดล้อมดังกล่าว นอกจากนี้หน่วยงานนี้จะมีหน้าที่เป็นผู้ให้คำแนะนำและติดตามผลพร้อมรายงานให้แก่ผู้จัดการโครงการที่เกี่ยวข้องทราบ เพื่อลดความเสี่ยงในการปฏิบัติงานและเพิ่มความปลอดภัยในการทำงานให้มากยิ่งขึ้น ซึ่งจากการดำเนินการที่ผ่านมาบริษัทไม่เคยกระทำความผิดเกี่ยวกับสิ่งแวดล้อมดังกล่าวแต่อย่างไร

 การตลาด

 กลยุทธ์ทางการตลาด

 กลยุทธ์ในการแข่งขันที่สำคัญ

 1. ดำเนินงานโดยเน้นถึงคุณภาพ การบริการ มีความรับผิดชอบต่อผลงานสูงและการส่งมอบงานตรงตามกำหนดเวลา

 2. การให้บริการรับเหมาก่อสร้างแบบครบวงจร (One Stop Shopping) ได้แก่ การให้บริการตั้งแต่งานวางฐานราก จนกระทั่งอาคารเสร็จสมบูรณ์ ทำให้ลูกค้าสามารถบริหารต้นทุนและเวลาได้อย่างมีประสิทธิภาพ

 3. บริษัทได้สร้างชื่อเสียงในผลงานต่าง ๆ ที่ผ่านมาในอดีต ทำให้ลูกค้าให้ความไว้วางใจในการว่าจ้างในครั้งต่อ ๆ ไป รวมทั้งแนะนำต่อไปยังลูกค้าอื่น ๆ ด้วย

 จุดเด่น

 1. การรับเหมาก่อสร้างแบบครบวงจร

 2. ชื่อเสียงและคุณภาพงานที่ได้มาตรฐาน ISO 9002

 3. มีบุคลากรที่มีความชำนาญเฉพาะด้าน

 4. การก่อสร้างแล้วเสร็จตามกำหนด

 5. บริการหลังการขายตามสัญญาและรวดเร็ว

 6. บริษัทและผู้บริหารของบริษัทมีความสัมพันธ์อันดีกับลูกค้าและผู้ที่เกี่ยวข้อง

 กลุ่มลูกค้าเป้าหมาย

 เป้าหมายหลักของการให้บริการของบริษัท ได้แก่เจ้าของโครงการต่างๆ ทั้งภาครัฐและเอกชนทั่วราชอาณาจักร รวมถึงประเทศเพื่อนบ้านในงานที่มีความมั่นคงทางการเงินและมีทุนดำเนินการสูงแต่เนื่องจากภาวะธุรกิจอสังหาริมทรัพย์ซบเซา บริษัทจึงมีนโยบายเน้นการรับเหมาก่อสร้างในภาครัฐเป็นหลัก 

 นโยบายการตั้งราคา

 ในการเสนอราคาต่อลูกค้ารายหนึ่งรายใด ฝ่ายบริหารของบริษัทจะมีการประชุมและปรึกษาร่วมกัน เพื่อพิจารณาถึงต้นทุนวัสดุอุปกรณ์ที่ใช้ในการก่อสร้าง และค่าแรงงาน โดยมีนโยบายกำหนดอัตรากำไรขั้นต้นไว้ในระดับ 5 – 10 % ในระยะสั้น เนื่องจากภาวการณ์ตลาดปัจจุบันมีการแข่งขันที่สูงมาก ส่วนในระยะกลางและยาวบริษัทมีนโยบายที่จะเพิ่มอัตรากำไรขั้นต้นให้อยู่ในระดับ 10 - 20%

 การจำหน่ายและช่องทางการจำหน่าย

 บริษัทมีช่องทางในการจำหน่าย โดยการคัดเลือกโครงการที่น่าสนใจ ติดตามประกาศการประมูลผู้รับเหมาก่อสร้างของทั้งภาครัฐและเอกชน ผ่านทางสื่อต่างๆ และดำเนินการประกวดราคาโดยแผนกประมาณราคา อีกทั้งการประกวดราคาในบางครั้งจะได้รับการแนะนำจากฝ่ายบริหาร ลูกค้าที่เชื่อถือในผลงานของบริษัทแนะนำมา รวมทั้งคำแนะนำจากบริษัทอื่น ๆ ที่เกี่ยวข้องอีกด้วย

 ลักษณะของลูกค้า

สำหรับลักษณะลูกค้าของบริษัทที่ผ่านมานั้นส่วนใหญ่เป็นลูกค้าภาคเอกชน โดยมีลูกค้าภาค รัฐบาลได้แก่
โครงการเคหะสงเคราะห์อาคารบ้านพักข้าราชการตำรวจ การเคหะแห่งชาติ
และโครงการก่อสร้างระบบบำบัดน้ำเสียของกรุงเทพมหานคร
ซึ่งจำแนกรายได้ตามลักษณะของลูกค้าที่บริษัทได้รับงานโครงการตั้งแต่เริ่มโครงการจนถึง วันที่ 30
มิถุนายน 2545 โดยเปรียบเทียบ 3 ปีที่ผ่านมา ดังนี้

(หน่วย : %)

  ปี 2542/43 ปี2543/44 ปี 2544/45

  อาคารสำนักงาน/อาคารพาณิชย์ 42.71 42.71 0.00

  อาคารที่พักอาศัย 24.70 24.70 15.55

  โรงแรมและรีสอร์ท 15.31 15.31 9.21

  คลังสินค้าและโรงงานอุตสาหกรรม 8.07 8.07 0.00

  โรงพยาบาล/มหาวิทยาลัย/สถาบัน 9.21 9.21 24.01

  โครงการสาธารณูปโภคพื้นฐาน - - 31.59

  โครงการสิ่งอำนวยความสะดวก -

  สนามบินสุวรรณภูมิ - - 19.65

  รวม 100.00 100.00 100.00

  หมายเหตุ : 1 คำนวณโดยใช้มูลค่าเริ่มต้นตามสัญญาของโครงการ

  2 ในช่วง 3 ปีที่ผ่านมาบริษัทไม่มีการดำเนินการในโครงการใหม่

รายชื่อลูกค้ารายใหญ่ 10 ลำดับแรกของบริษัท สยาม ซินเท็ค คอนสตรัคชั่น จำกัด (มหาชน)
และบริษัทย่อย

+-----------------------+----------------------+----------------------+
| ปี 2542/43             | ปี 2543/44            | ปี 2544/45            |
+-----------------------+----------------------+----------------------+
| ชื่อโครงการ             | ชื่อโครงการ            | ชื่อโครงการ            |
+-----------------------+----------------------+----------------------+
| 1. การเคหะแห่งชาติ      | 1. การเคหะแห่งชาติ     | 1. การเคหะแห่งชาติ     |
+-----------------------+----------------------+----------------------+
| 2.                    | 2.                   | 2. เวิลด์เทรด          |
| สาธร                  | สาธรก                |                      |
| การ์เด้นท์/สถานทูตมาเลเซีย | าร์เด้นท์/สถานทูตมาเลเซีย |                      |
+-----------------------+----------------------+----------------------+
| 3. Trader Hotel       | 3. Trader Hotel      | 3.                   |
|                       |                      | โคร                  |
|                       |                      | งการบำบัดน้ำเสียรอบกรุง- |
|                       |                      |                      |
|                       |                      | รัตนโกสินทร์            |
+-----------------------+----------------------+----------------------+
| 4. Jewelry Trade      | 4. Jewelry Trade     | 4. โรงพยาบาลเซ็นต์หลุย  |
| Center                | Center               |                      |
+-----------------------+----------------------+----------------------+
| 5. อับดุลราฮิม เพลส      | 5. อับดุลราฮิม เพลส     | 5. หมู่บ้านนาราสิริ       |
|                       |                      | (วงแหวน)             |
+-----------------------+----------------------+----------------------+
| 6. Equatorial Hotel   | 6. Equatorial Hotel  | 6. RBSC’s Sport      |
|                       |                      | Recreation           |
+-----------------------+----------------------+----------------------+
| 7. Sedona Hotel       | 7. Sedona Hotel      | 7.แนว                |
|                       |                      | ป้องกันน้ำท่วมริมเจ้าพระยา |
+-----------------------+----------------------+----------------------+
| 8. เวิลด์เทรด           | 8. เวิลด์เทรด          | 8. ส่วนขยายถนนพัฒนาการ |
|                       |                      | –                    |
|                       |                      |                      |
|                       |                      | สวนหลวง ร.9          |
+-----------------------+----------------------+----------------------+
| 9. ทองคำ มินิออฟฟิศ      | 9. ทองคำ มินิออฟฟิศ     | 9. หลังสวนเซอร์วิส      |
|                       |                      | อพาร์ทเม้น             |
+-----------------------+----------------------+----------------------+
| 10. S. M. Tower       | 10. S. M. Tower      | 10.                  |
|                       |                      | ศาลเยาวชนและครอบครัว  |
+-----------------------+----------------------+----------------------+

งานที่ยังไม่ได้ส่งมอบ

ณ วันที่ 30 มิถุนายน 2545 บริษัท สยาม ซินเท็ค คอนสตรัคชั่น จำกัด (มหาชน)
และบริษัทย่อยมีโครงการที่เซ็นสัญญาแล้ว และยังไม่ได้ส่งมอบงานจำนวน 19 โครงการ
มูลค่างานที่เหลือ 5,798.74 ล้านบาท โดยมีรายละเอียดดังต่อไปนี้

  ----------------- --------------------- --------------------------------------------- --------------------- ------------- ------------- ----------------- ----------------- -----------------
  งานที่ยังไม่ได้ส่งมอบ ณ                                                                                                                                                           
  30 มิถุนายน 2545                                                                                                                                                              
  (หน่วยล้านบาท)                                                                                                                                                                

  ลำดับที่             ชื่อโครงการ             ลักษณะงานของโครงการ                            ปีที่คาดว่า               มูลค่าโครงการ   มูลค่างานที่      รายได้ที่คาดว่าจะได้   รายได้ที่คาดว่าจะได้   รายได้ที่คาดว่าจะได้

                                                                                        จะแล้วเสร็จ             (ล้านบาท)      ยังไม่ได้ส่งมอบ   รับในปี 2545        รับในปี 2546        รับในปี 2547

  1                 โครงการบำบัดนำเสีย      งานโยธาวางระบบ และติดตั้ง                        พฤษภาคม 2543          825.40        8.49          8.49              -                 -

                    กรุงรัตนโกสินทร์          โรงบำบัดน้ำเสีย                                                                                                                         

  2                 สาธรการ์เด้น            งานโครงสร้างและสถาปัตยกรรม คอนโดมิเนียม           มิถุนายน 2541           1,783.80      63.39         -                 -                 -

                    และสถานทูตมาเลเซีย      แฝดสูง 42 ชั้น อาคารสำนักงาน ห้องประชุม ที่พักสถานฑูต                                                                                          

  3                 โรงแรมไฮแอท รีเจนซี่     งานออกแบบและก่อสร้าง                            ปิด                    393.00        206.03        -                 -                 -

                    หัวหิน ประจวบคีรีขันธ์      โรงแรมรีสอร์ท 204 หัองพัก                         (ไม่สามารถชำระเงินได้)                                                                    

  4                 เวิลด์เทรด เซ็นเตอร์      งานโครงสร้างคอนกรีตเสริมเหล็ก และงาน              ปิด                    1,189.00      488.73        -                 -                 -

                                          สถาปัตยกรรมอาคารสำนักงานสูง 63 ชั้น                (ไม่สามารถชำระเงินได้)                                                                    

  5                 พหลโยธิน ปาร์ค          งานโครงสร้าง งานสถาปัตยกรรม ระบบไฟฟ้า            ปิด                    124.00        302.14        -                 -                 -

                                          อาคารที่พักอาศัย 4 หลัง สูง 7 ชั้น                    (ไม่สามารถชำระเงินได้)                                                                    

  6                 รอยัล ราชดำริ           งานก่อสร้างและงานสถาปัตยกรรม อาคารที่พักอาศัย        ปิด                    776.00        523.61        -                 -                 -

                                          คอนโดมิเนียม และสำนักงาน 10 ชั้น และ 50 ชั้น         (ไม่สามารถชำระเงินได้)                                                                    

  7                 อาคารศูนย์วิจัยไมโคร      งานโครงสร้าง งานสถาปัตยกรรม ระบบไฟฟ้า            กันยายน 2544           224.30        35.70         35.70             -                 -

                    อีเลคทรอนิคส์            และสุขาภิบาลเป็นอาคารปฏิบัติการทางไมโครอีเลคทรอนิคส์                                                                                          

  8                 บรรษัทเงินทุนอุตสาหกรรม   งานโครงสร้าง งานสถาปัตยกรรม                     สิงหาคม 2543           538.97        18.26         18.26             -                 -

                    แห่งประเทศไทย (IFCT)   อาคารสำนักงานสูง 35 ชั้น                                                                                                                 

  9                 เคหสงเคราะห์ข้าราชการ   งานโครงสร้าง งานสถาปัตยกรรม                     สิงหาคม 2544           3,754.77      73.10         73.10             -                 -

                    ตำรวจ การเคหะแห่งชาติ   บ้านพักและแฟลต 2 ชั้น ทั่วประเทศ                                                                                                           
                    (NHA)                                                                                                                                                     

  10                วรจักร คอมเพล็กซ์        งานโครงสร้างและสถาปัตยกรรม ระบบไฟฟ้า ประปา       ปิด                    238.00        76.43         -                 -                 -

                                          และสุขาภิบาล เป็นอาคารพาณิชย์ สูง 24 ชั้น ชั้นใต้ดิน 2 ชั้น (ไม่สามารถชำระเงินได้)                                                                    

  11                ราชบุรี คูลลิ่ง ทาวเวอร์    งานโยธาเกี่ยวกับบริเวณทำน้ำเย็นของการไฟฟ้า           มกราคม 2543           153.54        0.60          0.60              -                 -

                                          ฝ่ายผลิต ที่โรงผลิตไฟฟ้าพลังงานความร้อน ราชบุรี                                                                                                

  12                โรงพยาบาลเซนต์หลุยส์     งานโครงสร้างและสถาปัตยกรรมอาคาร                 กรกฎาคม 2544          378.50        18.10         8.17              9.90              -

                                          อาคาร D สูง 24 ชั้น และอาคาร E สูง 6 ชั้น                                                                                                  

  ลำดับที่             ชื่อโครงการ             ลักษณะงานของโครงการ                            ปีที่คาดว่า               มูลค่าโครงการ   มูลค่างานที่      รายได้ที่คาดว่าจะได้   รายได้ที่คาดว่าจะได้   รายได้ที่คาดว่าจะได้

                                                                                        จะแล้วเสร็จ             (ล้านบาท)      ยังไม่ได้ส่งมอบ   รับในปี 2545        รับในปี 2546        รับในปี 2547

  13                MRTA DEPOT (JV)       งานโครงสร้างและงานโยธา ลานซ่อมบำรุงรถไฟฟ้าใต้ดิน,   มกราคม 2545           507.89        93.21         60.19             33.02             -

                                          งานถนนและงานสะพาน                                                                                                                    

  14                Siam Strip Mill       งานโครงสร้าง งานสถาปัตยกรรมอาคาร งานโยธา        หยุดชั่วคราว             59.95         27.09         27.09             -                 -
                    (Phase2)                                                                                                                                                  

                                          และงานสาธารณูปโภค                                                                                                                     

  15                MRTA-Labour Camp      งานก่อสร้างอาคารที่พักคนงาน                        สิงหาคม 2542           6.54          4.22          -                 -                 -

  16                Shangri-La Regency    งานก่อสร้างอพาร์ทเม้นท์ 246 ยูนิต สูง 21 ชั้น           ปิด                    2,059.00      780.00        -                 -                 -
                    Myanmar                                                                                                                                                   

  17                Yangon City Centre    งานออกแบบโครงสร้างและสถาปัตยกรรม                ปิด                    1,866.00      1,635.00      -                 -                 -
                    Myanmar                                                                                                                                                   

                                          จำนวน 400 ห้อง ของโรงแรมและอาคารสำนักงาน        (ไม่มีกำหนด)                                                                             

  18                Shewgondaing          งานออกแบบโครงสร้างอพาร์ทเม้นท์                    ยังไม่ได้เริ่มงาน          1,433.00      1,433.00      -                 -                 -
                    Apartment                                                                                                                                                 

                    Myanmar               250 ยูนิต                                                                                                                              

  19                Hyundai Power Plant                                                                       41.41         11.64         -                 -                 -
  ----------------- --------------------- --------------------------------------------- --------------------- ------------- ------------- ----------------- ----------------- -----------------

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

- ไม่มี -

(2) สิทธิอื่น

- ไม่มี -

(3) ข้อจำกัดในการประกอบธุรกิจ

- ไม่มี -

โครงการดำเนินงานในอนาคต

แผนฟื้นฟูกิจการของบริษัท ได้รับความเห็นชอบจากที่ประชุมเจ้าหนี้แล้วเมื่อวันที่ 12 กุมภาพันธ์ 2544
และศาลได้มีคำสั่งเห็นชอบด้วยแผนเมื่อวันที่ 30 มีนาคม 2544
ทั้งนี้บริษัทอยู่ในระหว่างปฏิบัติให้เป็นไปตามที่แผนกำหนด
โดยมีสาระสำคัญที่เกี่ยวเนื่องกับการดำเนินธุรกิจในอนาคต ดังนี้

1)  การปรับโครงสร้างทุน

  ผู้บริหารแผนของบริษัทได้ดำเนินการลดทุนจดทะเบียนที่ยังไม่ได้เรียกชำระจำนวน 20,294,305
  หุ้น มูลค่าหุ้นละ 10 บาท และลดจำนวนหุ้นสามัญที่ออกและเรียกชำระแล้วในอัตราส่วน 100
  หุ้นเดิมต่อ 1 หุ้นสามัญที่ออกและเรียกชำระแล้ว จากเดิมจำนวน 39,705,695 หุ้น เป็นจำนวน
  397,057 หุ้น
  ทั้งนี้ให้นำส่วนที่ลดทุนดังกล่าวหักลบกับขาดทุนสะสมและภายหลังจากการลดทุนดังกล่าวบริษัทจะมีทุนจดทะเบียนจำนวน
  3,970,570 บาท แบ่งออกเป็นจำนวน 397,057 หุ้น มูลค่าหุ้นละ 10 บาท
  ซึ่งได้จดทะเบียนดังกล่าวกับกระทรวงพาณิชย์แล้วเมื่อวันที่ 8 มิถุนายน 2544 และ

  ผู้บริหารแผนของบริษัทได้ดำเนินการเพิ่มทุนจดทะเบียนจาก 3,970,570 บาท เป็นจำนวน
  400,000,000 บาท โดยการออกหุ้นสามัญเพิ่มทุนจำนวน 39,602,943 หุ้น มูลค่าหุ้นละ 10
  บาท เป็นจำนวน 396,029,430 บาท ซึ่ง
  ได้จดทะเบียนเพิ่มทุนดังกล่าวกับกระทรวงพาณิชย์แล้วเมื่อวันที่ 11 มิถุนายน 2544

  ต่อมาบริษัทได้เรียกชำระเงินค่าหุ้นเพิ่มทุนจาก บริษัทริชชี่ เวนเจอร์ โฮลดิ้ง จำกัด
  ตามแผนปรับโครงสร้างหนี้ เป็นจำนวน 300 ล้านบาท แบ่งเป็น 30 ล้านหุ้น มูลค่าหุ้นละ 10
  บาท ซึ่งผู้บริหารแผนได้จดทะเบียนเปลี่ยนแปลงทุนชำระแล้วกับกระทรวงพาณิชย์ เมื่อวันที่ 26
  ธันวาคม 2544

  และเมื่อวันที่ 26 ธันวาคม 2544 และวันที่ 28 มกราคม 2545
  ผู้บริหารแผนของบริษัทได้จดทะเบียนเปลี่ยนแปลงทุนชำระแล้วกับกระทรวงพาณิชย์จากการแปลงหนี้เงินต้นและหนี้จากภาระค้ำประกัน
  เป็นหุ้นทุนของบริษัทตามแผนฯเป็นจำนวน 46.42 ล้านบาท แบ่งออกเป็น 4,642,339 หุ้น
  มูลค่าหุ้นละ 10 บาท

  ดังนั้น ณ วันที่ 30 มิถุนายน 2545 บริษัทมีทุนจดทะเบียนจำนวน 400,000,000 บาท
  แบ่งออกเป็น40,000,000 หุ้น มูลค่าหุ้นละ 10 บาท และทุนที่ออกและชำระเต็มมูลค่าแล้วจำนวน
  350,393,960 บาท แบ่งออกเป็น 35,039,396 หุ้น มูลค่าหุ้นละ 10 บาท

  ทั้งนี้บริษัทยังคงต้องดำเนินการแปลงหนี้เจ้าหนี้กลุ่ม 6 กลุ่ม 7 และกลุ่ม 9 เป็นทุน
  จนครบซึ่งจะทำให้บริษัทมีทุนจดทะเบียนชำระแล้ว 400,000,000 บาท

2)  การปรับโครงสร้างสินทรัพย์

  บริษัทยังคงดำเนินการขายเงินลงทุนในบริษัทย่อย และบริษัทในเครือ
  และจะทำการจำหน่ายสินทรัพย์รอง ซึ่งรวมถึงสินค้าคงเหลือที่มีการหมุนเวียนต่ำ เครื่องมือ
  เครื่องจักรที่ไม่ได้ใช้และพื้นที่สำนักงานให้เช่าที่ยังคงว่างอยู่
  เพื่อเพิ่มประสิทธิภาพในการดำเนินธุรกิจ และความสามารถในการทำกำไร

3)  โครงการในอนาคต

  เนื่องจากภาวะเศรษฐกิจที่คาดว่าจะยังคงซบเซา และความไม่แน่นอนในภาคธุรกิจเอกชน
  บริษัทมีแผนที่จะเน้นการรับเหมาก่อสร้างโครงการของภาครัฐบาลและรัฐวิสาหกิจ
  เพื่อหลีกเลี่ยงปัญหาการเรียกเก็บเงินจากเจ้าของโครงการ

  ภาวะอุตสาหกรรมและการแข่งขัน

ภาวะอุตสาหกรรม

  นับตั้งแต่หลังวิกฤตเศรษฐกิจ ธุรกิจก่อสร้างประสบกับภาวะถดถอยเรื่อยมา
  จากปัจจัยรุมล้อมในด้านต่างๆ ไม่ว่าจะเป็นสภาพเศรษฐกิจของประเทศที่ตกต่ำเป็นเวลายาวนาน
  ภาวะชะงักงันในธุรกิจอสังหาริมทรัพย์ที่เคยเป็นแรงขับเคลื่อนให้เกิดโครงการก่อสร้างภาคเอกชน
  รวมทั้งปัญหาฐานะการคลังของภาครัฐทำให้มีการตัดงบประมาณสำหรับโครงการก่อสร้างพื้นฐานที่มีความสำคัญออกไปเป็นจำนวนมาก

  ปัจจุบัน ธุรกิจก่อสร้างมีขนาดกิจกรรมทางเศรษฐกิจหดตัวลงไปเกือบครึ่ง จากที่ในช่วง 5
  ปีก่อนหน้าวิกฤตเศรษฐกิจ เคยมีมูลค่าเฉลี่ยเกือบ 3 แสนล้านบาทต่อปี
  หรือมีสัดส่วนโดยเฉลี่ยกว่าร้อยละ 7 ของมูลค่าผลิตภัณฑ์รวมในประเทศ (GDP)
  มูลค่ากิจกรรมธุรกิจในภาคก่อสร้างหดตัวลงเหลือเพียง 1.5 แสนล้านบาทในปี 2544
  สัดส่วนต่อมูลค่าจีดีพีลดลงเหลือเพียงร้อยละ 2.9
  นอกจากนี้พบว่าบริษัทรับเหมาก่อสร้างที่จดทะเบียนกับกรมทะเบียนการค้ากระทรวงพาณิชย์
  ได้ปิดกิจการไปแล้วกว่า 6,000 บริษัท รวมเป็นทุนจดทะเบียนประมาณ 15,000 ล้านบาท
  ส่งผลให้การจ้างแรงงานในภาคก่อสร้างลดลงจากที่เคยอยู่ที่ระดับ 2.6 ล้านคน เหลือเพียง 1.1
  ล้านคน ส่วนบริษัทที่คงเหลืออยู่จำนวนมากยังมีปัญหาทางการเงิน
  สถิติของธนาคารแห่งประเทศไทยล่าสุด ณ สิ้นสุดเดือนมกราคม 2545 ชี้ว่า
  หนี้ที่ไม่ก่อให้เกิดรายได้หรือ NPL ของกลุ่มธุรกิจก่อสร้างมีจำนวน 34,656 ล้านบาท
  คิดเป็นสัดส่วนร้อยละ 22.4 ของสินเชื่อรวมในกลุ่มธุรกิจก่อสร้าง ซึ่งนับเป็นสัดส่วน NPL
  ต่อสินเชื่อรวมที่สูงที่สุดในจำนวนธุรกิจทุกประเภท

หมายเหตุ * จากการวิจัยของบริษัท ศูนย์วิจัยกสิกรไทย จำกัด

อุตสาหกรรมก่อสร้างของไทย

อุตสาหกรรมก่อสร้างของไทย จำแนกได้เป็น 2 ประเภท ตามกลุ่มผู้ว่าจ้าง ดังนี้ คือ

(1) อุตสาหกรรมงานก่อสร้างภาคเอกชน

ในระยะ 2 ปีที่ผ่านมา โครงการก่อสร้างของภาคเอกชนมีการฟื้นตัวขึ้นมาเป็นลำดับ
การลงทุนการก่อสร้างภาคเอกชนในปี 2544 มีมูลค่า 162.9 พันล้านบาท ขยายตัวในอัตราร้อยละ
12.6 เป็นการปรับตัวดีขึ้นเป็นปีที่สอง นับตั้งแต่ปี 2543

(2) อุตสาหกรรมงานก่อสร้างภาครัฐบาล

สำหรับการลงทุนภาครัฐยังคงลดลงต่อเนื่อง
การลงทุนสาธารณูปโภคของภาครัฐส่วนใหญ่เป็นโครงการต่อเนื่องและมีมูลค่าสูง
จึงส่งผลให้สัดส่วนมูลค่าก่อสร้างของภาครัฐยังสูงกว่าภาคเอกชน
ทำให้โดยรวมแล้วแนวโน้มธุรกิจรับเหมาก่อสร้างดีขึ้นกว่าในช่วงวิกฤตที่ผ่านมา

ภาวะการแข่งขัน

  ในรอบปีที่ผ่านมาธุรกิจรับเหมาก่อสร้างมีการแข่งขันที่รุนแรงมาก
  เนื่องจากความไม่แน่นอนของภาวะเศรษฐกิจทำให้ความมั่นใจต่อการรับเหมางานภาคเอกชนลดลง
  ผู้รับเหมาส่วนมากจึงมุ่งที่จะรับงานภาครัฐมากขึ้นเพื่อหลีกเลี่ยงปัญหาการชำระเงินของเจ้าของโครงการเอกชน
  การแข่งขันด้านราคาจึงสูงขึ้นมาก ดังนั้น
  บริษัทรับเหมาก่อสร้างจะต้องเร่งปรับตัวให้พร้อมที่จะเผชิญกับภาวะการแข่งขันที่ทวีความรุนแรงยิ่งขึ้น

  จากการที่ผู้รับเหมาก่อสร้างกระจายอยู่ทั่วประเทศ และเป็นการก่อสร้างในขนาดต่าง ๆ กัน
  จึงไม่สามารถแสดงตัวเลขที่เป็นทางการเพื่อหาส่วนแบ่งการตลาด อย่างไรก็ตาม
  เพื่อเป็นข้อมูลในการเปรียบเทียบคู่แข่งขันรายอื่น
  จึงแสดงการเปรียบเทียบตัวเลขที่สำคัญของบริษัทคู่แข่งไว้ ดังต่อไปนี้

คู่แข่ง

ข้อมูลเปรียบเทียบบริษัทรับเหมาก่อสร้างจากงบการเงิน ณ 31 ธันวาคม 2544

(หน่วย: ล้านบาท)

+-----------+-------+-------+-------+--------+-------+-------+--------+
|   ชื่อบริษัท  | ราย   | กำไ   | กำ    | สินท    | หน    | ทุนชำ  | ส่วนขอ  |
|           | ได้รวม | รขั้นต้น | ไรสุทธิ | รัพย์รวม | ี้สินรวม | ระแล้ว | งผู้ถือหุ้น |
+-----------+-------+-------+-------+--------+-------+-------+--------+
|   อ       | 1     | 1,512 | (2    | 22,427 | 2     | 2,500 | (800)  |
| ิตาเลียนไทย | 9,726 |       | ,528) |        | 3,227 |       |        |
+-----------+-------+-------+-------+--------+-------+-------+--------+
|   ซิโน-ไทย | 3,580 | 357   | 354   | 3,890  | 1,805 | 850   | 1,897  |
+-----------+-------+-------+-------+--------+-------+-------+--------+
|   ช.      | 1     | n.a.  | 2,619 | 14,849 | 1     | 1,050 | 2,676  |
|   การช่าง  | 0,007 |       |       |        | 2,173 |       |        |
+-----------+-------+-------+-------+--------+-------+-------+--------+
|   คริสเตียนี | 1,907 | 146   | (143) | 1,241  | 2,280 | 1,412 | (      |
|           |       |       |       |        |       |       | 1,039) |
+-----------+-------+-------+-------+--------+-------+-------+--------+
|   เนาว์ร   | 2,295 | 105   | (595) | 3,550  | 2,321 | 1,813 | 1,229  |
| ัตน์พัฒนาการ |       |       |       |        |       |       |        |
+-----------+-------+-------+-------+--------+-------+-------+--------+
|   สยาม    | 1,487 | 778   | 8,439 | 962    | 848   | 400   | 87     |
|   ซินเท็ค * |       |       |       |        |       |       |        |
+-----------+-------+-------+-------+--------+-------+-------+--------+
|   พี เอ อี  | 238   | (280) | (280) | 514    | 3,131 | 200   | (      |
|           |       |       |       |        |       |       | 2,617) |
| ประเทศไทย |       |       |       |        |       |       |        |
+-----------+-------+-------+-------+--------+-------+-------+--------+
|           | 43    | (8)   | (300) | 284    | 2,423 | 210   | (      |
| เพาเวอร์-พี |       |       |       |        |       |       | 2,140) |
+-----------+-------+-------+-------+--------+-------+-------+--------+

  * (สยาม ซินเท็ค งบการเงินรวมรอบบัญชีสิ้นสุด ณ 30 มิถุนายน 2545)

ที่มา : รายงานประจำปีแบบ 56-1 ที่ส่งให้กับตลาดหลักทรัพย์แห่งประเทศไทย

สถานภาพการแข่งขันของบริษัท

หลังจากศาลมีคำสั่งรับรองแผนฟื้นฟูกิจการของบริษัท เมื่อวันที่ 30 มีนาคม 2545 ที่ผ่านมานี้
บริษัทได้กลับเข้าสู่การแข่งขันในการประมูลงานโครงการของรัฐมากขึ้นเป็นลำดับ
ถึงแม้จะประสบปัญหาสภาพคล่องและปัญหาสินเชื่อ
รวมถึงหนังสือสนับสนุนทางการเงินจากสถาบันการเงิน
ซึ่งเป็นคุณสมบัติขั้นต้นในการเข้าร่วมประมูลงานอยู่บ้างก็ตาม
อย่างไรก็ตามผู้บริหารของบริษัทได้ใช้ความสามารถและวงเงินสินเชื่อที่มีอยู่เพื่อให้สามารถแข่งขันกับตลาดได้

สถานภาพการแข่งขันของบริษัทย่อย

บริษัทย่อยทั้งในและต่างประเทศยังคงประสบปัญหาสภาพคล่องทางการเงินที่ต้องแก้ไขอยู่เช่นเดียวกับในปีก่อนหน้านั้น
ในแผนฟื้นฟูกิจการของบริษัทได้ระบุไว้ชัดเจนว่าบริษัทจะดำเนินการขายบริษัทย่อยที่ไม่มีความจำเป็นต่อการประกอบธุรกิจหลักของบริษัทออกไป
อีกทั้งในสถานการณ์ปัจจุบันบริษัทไม่สามารถให้ความช่วยเหลือด้านสภาพคล่องแก่บริษัทเหล่านั้นได้
ดังนั้นบริษัทย่อยเหล่านี้ก็จะต้องปรับกลยุทธ์และขีดความสามารถในการแข่งขันของตนเองเพิ่มมากขึ้น
เพื่อรองรับการแข่งขันที่รุนแรงในปัจจุบัน

จากที่กล่าวมาข้างต้นพอสรุปภาพรวมของบริษัทและบริษัทย่อยได้ว่า
เนื่องจากความไม่แน่นอนของภาวะเศรษฐกิจ ผู้ประกอบการส่วนใหญ่จึงมุ่งที่จะรับงานจากภาครัฐ
แต่ทั้งนี้หลายบริษัทก็มีข้อจำกัดด้านความสามารถในการรับเหมาโครงการขนาดใหญ่
รวมถึงขาดเทคนิคและประสบการณ์ในโครงการสาธารณูปโภคบางประเภท
เป็นเหตุให้การแข่งขันในอุตสาหกรรมทวีความรุนแรงมากขึ้น
ถึงแม้ว่าปัญหาสภาพคล่องทางการเงินในระบบจะเป็นสาเหตุให้หลายบริษัทต้องออกจากธุรกิจไปก็ตาม
แต่ก็เป็นปัญหาที่หลายบริษัทที่ยังดำรงอยู่ต้องเร่งแก้ไขเพื่อให้สามารถแข่งขันกับบริษัทอื่นๆ ได้